hu hu hu hu hu hu hu hu hu hu hu hu hu de hu hu hu hu hu hu hu hu hu hu hu it hu hu hu hu hu hu hu hu hu hu hu hu en hu hu hu hu hu sv en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu en en hu hu en
Pluszenergiás házzal készül a PTE MIK csapata az idei Solar Decathlonra
2022. máj. 16. hétfő, 08:11
A házat nemrégiben bokrétaünnepség keretében kezdték el kivitelezni, amit majd a versenyen 14 nap alatt kell újraépíteni
Bokrétaünnepségen avatta fel a Solar Decathlon Europe 2022 Nemzetközi Építőipari Innovációs Verseny egyetlen magyar csapata, a Lungs of the city Team által megépített energiahatékony házat dr. György László, az Innovációs és Technológiai Minisztérium gazdaságstratégiáért és szabályozásért felelős államtitkára május 13-án Pécsett – tájékoztatta portálunkat a Pécsi Tudományegyetem Műszaki és Informatikai Kara.
A Pécsi Tudományegyetem Műszaki és Informatikai Kara (PTE MIK) csapata a kiírásnak megfelelően megújuló energiahordozókra alapozva, a fenntarthatóságot szem előtt tartva tervezte meg és építette elő az idén Wuppertalban megrendezendő Solar Decathlon világversenyre a különleges megoldásokat felvonultató többfunkciós lakóházat, a MAGYAR FÉSZEK+ környezetpozitív otthont, amelyet 14 nap alatt kell újraépíteniük a német versenyhelyszínen.
Mint közleményükben emlékeztetnek, a Solar Decathlont még 2002-ben az Amerikai Egyesült Államok Energiaügyi Minisztériuma indította útjára azzal a céllal, hogy az új hallgatói generációk kreativitását és innovációs képességét használva egyetemi kutatói csoportok működjenek együtt ipari partnerekkel, támogatókkal olyan energiahatékony épületek tervezésére és 14 nap alatt való megépítésére, amelyek a megújuló energiahordozókra alapozva a fenntarthatóságot demonstráló mintaotthonok lehetnek a jövő generációi számára.
A világ mára legjelentősebbé vált nemzetközi építőipari innovációs versenyének, a SOLAR DECATHLON EUROPE-nak 2022-ben a németországi Wuppertal ad otthont, azonban a 18 országot képviselő csapatok versenyházainak tervezése és előépítése már hónapok óta zajlik. A pécsi team – amely 2019-ben a nemzetközi mezőnyben vívott versenyen (kooperálva a Miskolci Egyetem és az algériai Blida Egyetem diákjaival) négy díjat is elnyert versenyépületével – az idei házzal a fiatal pályakezdőknek kíván energiatudatos, közösségformáló mintaotthont teremteni, alternatívát mutatni a környezetükről felelőségteljesen és tudatosan gondolkodóknak – közölték.
Bokrtétaünnepség keretében avatta fel a házat dr. György László, az Innovációs és Technológiai Minisztérium gazdaságstratégiáért és szabályozásért felelős államtitkára május 13-án Pécsett (Fotó: PTE MIK)
A pécsiek Lungs of the City (A város tüdeje) elnevezésű projektje túlmutat az építészeti aspektuson, az ökológiai fenntarthatóság és a környezetpozitív építészet mellett a társadalmi felelősségvállalásra is hangsúlyt fektet.
Az épületet a Pécsett maradó, egyetemet végzett fiatalok számára tervezték, akik a lakhatás mellett a saját vállalkozásukat is ezen a helyszínen működtetnék.
A ház belső magja zöld környezetté formálható, és nemcsak a gazdasági megélhetést támogatja, hanem egyben ökoszemléletű egészséges életteret is ad a lakók számára. Az épületet egy üres foghíjtelekre tervezték, ezért a terület sajátosságainak figyelembevételével az északi és déli homlokzat kapott nagyobb hangsúlyt.
Az északi homlokzatot a káros anyagokat megkötő zöldfelülettel alakították ki, a déli oldalon pedig egy naptér helyezkedik el, ami a napenergiát, a passzív energiát hasznosítja, így minimalizálja a ház energiaellátását biztosító gépészeti berendezések működését.
Ökológiai szempontból egy plusz energiás házról van szó, ami emisszióját tekintve nullás vagy negatív. A csapat azt tűzte ki célként maga elé, hogy ez ne csak az épület üzemeltetésére legyen érvényes, hanem az egész életciklusra, amibe az építkezés is beletartozik.
A verseny után is marad még a ház Wuppertalban
A házat a verseny helyszínén 14 nap alatt kell megépíteniük valós méretben, az előépítés során létrehozott elemekből. A PTE MIK udvarán mintegy 60%-os készültségig szerelték össze az innovatív megoldásokkal (pl. naptér, oxigéntermelő „homlokzat”, gyökérzónás víztisztítás, szürkevíz-hasznosítás, a belsőépítészeti megoldások közül pl. a térnyerő ágy stb.), passzív energiafelhasználással, a karbonsemlegességet minden tekintetben megközelítő házat, amelyet 16 kamionnal szállítanak Németországba. A versenyépületet az előzsűri beválasztotta abba a nyolc épületbe, mely a Solar Decathlon versenyt követően még három évig aktív részese lesz a Wuppertal-i Fenntarhatósági Mintapark bemutató tereinek, a Solar Living Lab-nek.
Utoljára frissítve: 2022. máj. 16. hétfő, 08:43
Tovább a rovatban: « Komplett megoldást fűtésre, hűtésre, HMV előállításra a hajdu hőszivattyúi Hőszivattyú technológia: kulcs az európai épületállomány megújításához »
Újra élőben lesz a Pollack Expo: két napban a jövő
Nulla energiaigényű építkezés: érdemben nem drágább
Innovatív tananyag hűtéstechnikai szakembereknek
Jövőre már csak energiahatékony ház építésére adnak hitelt a bankok
Red Dot díjat kapott az ACO Voronoi rács
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Egyesül az E.ON Hungária Csoport tulajdonában álló három versenypiaci energiakereskedő vállalat
Szeptember 30-án az ELMŰ-ÉMÁSZ Energiakereskedő Kft. és az ELMŰ-ÉMÁSZ Energiaszolgáltató Zrt. jogutódlással beolvad az E.ON Energiamegoldások Kft.-be.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.